Fa ke na le dingwaga di le 15, ke ne ka fuduga mo motseng mme ka ya go nna kwa Madrid le nkgonne. Ke ne ke tlhologelelwa batsadi ba me thata mme kgabagare ke ne ka tlwaela botshelo jwa toropo. Fa ke na le dingwaga di le 17, ke ne ka nna le tshono ya go dira dikgwedi di le mmalwa le setlhopha sa zarzuela, mmino wa setso wa Se-Spain wa opera. Ke ne ke itumelela botshelo joo fela thata mme ka swetsa ka gore ke nne motshameki wa diterama. Ke ne ka tlogela khoso e ke neng ke e dira ya go ithutela go nna mokwaledi mme ka simolola go opela le dikhampani tse di farologaneng tsa zarzuela. Mo e ka nnang ka yone nako eno, ke ne ka simolola go ratana le kgaitsadia mongwe wa ditsala tsa me. Ke ne ke ikutlwa ke le lesego go bo ke na le tiro e e siameng, ke na le madi e bile ke ratiwa.